વર્ષો અગાઉ ‘ચિત્રલેખા’ માં ભોવાલ સંન્યાસી કેસ વિસ્તારપૂર્વક રજુ થયો ત્યારથી જગતમાં જેનો જોતો ના જડે એવી એ અજોડ સત્યઘટના નવલકથાનું સ્વરૂપ પામવા માટે મનમાં ઘૂંટાતી હતી. પહેલા તો વિચાર હતો કે આ ઘટના જ્યાં બની એ જ સ્થળ, સમય અને એટલા જ પત્રોને લઇ નવલકથાનો ઘાટો ઘડવો, પણ આ મર્યાદામાં રેહવાનું બંધનરૂપ લાગ્યું એટલે ભોવલ-સંન્યાસી કેસનું મુખ્ય પાત્ર તથા મહત્વના પ્રસંગોની ગુથણી કરી બળવાન નવલકથા બનાવવાનો ઉત્સાહ પ્રગટ્યો.